زینت عرفان

link=https://ur.wikipedia.org/wiki/%D9%81%D8%A7%D8%A6%D9%84:Zenith_Irfan.jpg|thumb|زینت عرفان آپݨی موٹر سائیکل اُتے اَرام کرین٘دی پئی ہِے۔ 
زینت عرفان پاکستان دی پہلی موٹرسائیکل سوار زنانی ہن جیڑھی پاکستان بھر وِچ سواری کریندی ہن۔  انّھاں دے والد نے اپݨی موٹرسائیکل تے دنیا بھر وِچ سفر کرݨ دا خواب ݙٹھا ہئی، پر جݙاں اوہ 34 سال دی عمر وِچ فوت تھی ڳئے تاں زینت نے اپݨے والد دے خواب کوں پورا کرݨ دا فیصلہ کِیتا۔ "میں ایہ اپݨے والد کِیتے کِیتا ہئی تے میں ہݨ وی ایندے کِیتے کریندی پئیں۔" زینت دا آکھݨ ہے جو میرے کِیتے پاکستان بھر وِچ ون٘ڄݨ تے موٹرسائیکل دی سواری کرݨ ہک روحانی سعی ہے۔

 پیشہ ورانہ حیاتی 
2013 وِچ، زینت دے چھوٹے بھائی سلطان نے موٹرسائیکل گھِدی تے زینت نے اپݨے آبائی شہر وِچ مشق کریندے ہوئے این٘دے توں موٹرسائیکل دا سبق گِھنݨ شروع کِیتا۔ "میں صرف شہر وِچ سواری کریساں تے صرف سواری دی بنیادی ڳالھوں کوں ڄاݨدی ہاں،" اوہ آہدیاں ہن۔

اگست 2015 وِچ، انّھاں نے لاہور توں شمالی پاکستان دے درہ خنجراب تک 3،200 کلومیٹر دا فاصلہ طے کِیتا ہئی جیڑھا چین نال ڳنڈھیا ہویا ہے۔ خیال کِیتا ویندا ہے جو اوہ پاکستان دی پہلی زنانی موٹرسائیکل سوار زنانی ہن۔ ایندے بعد توں اوہ ݙو دورے کر چُکیاں ہن، خیبر پختونخوا تے گلگت بلتستان وِچ موٹرسائیکل تے سوار تھی کے انّھاں نے 20،000 کلومیٹر دا فاصلہ طے کِیتا۔

اوہ ہݨ ہک فوٹو بلاگ، زینت عرفان: 1 گرل 2 پہیے، اپݨے سفر دی دستاویزات کِیتے فیس بک تے رکھیندیں ہن۔

 بایوپِک 
عدنان سرور نے "موٹرسائیکل گرل" دے ناں نال انّھاں دے سفر دے بارے وِچ ہک بایوپک بݨائی ہے، جیڑھی 20 اپریل 2018 کوں جاری کِیتی ڳئی ہئی۔ :en:Motorcycle Girl سوہائے علی ابڑو نے زینت دی تصویر کشی کِیتی ہے تے کاسٹ وِچ ثمینہ پیرزادہ تے علی کاظمی وی شامل ہن۔  عرفان نے تبصرہ کِیتا جو اینکوں صرف ہک فلم دے طور تے نہ سمجھݨا چاہیدا بلکہ ہک "خواب میرے والد نے ݙٹھا ہئی تے اوہ موٹرسائیکل تے دنیا بھر وِچ سوار تھیوݨ دی امید کین٘ویں رکھیندے ہن"۔

 حوالے 

ونکی:ویکی ڈیٹا نال مطابقت رکّھݨ آلی مختصر تفصیل
ونکی:ڄمّݨ دا سال موجود نِھیں (جِین٘دیاں شخصیتاں)
ونکی:جِین٘دے شخصیّتاں
ونکی:پاکستانی کِھݙار زنانیاں
ونکی:ویکی ڈیٹا حوالیاں آلے صفحے
ونکی:ویکی ڈیٹا آلے صفحے
ونکی:ویکی ڈیٹا دے مواد کوں ورتاوݨ آلے صفحے